Aon Center

Aon Center er en skyskraper i Chicago i Illinois. Den er med sine 346 meter og 83 etasjer Chicagos tredje høyeste bygning, kun overgått av Willis Tower og Trump International Hotel and Tower. Opprinnelig het den «Standard Oil Building» (på folkemunne Big Stan). Bygningen skiftet navn til Amoco Building i 1985 i forbindelse med at selskapet skiftet navn. Sitt nåværende navn fikk den i 2001. Se også Liste over skyskrapere.